**Xibalo na Lava nga riki vatshami**

Afrika-Dzonga ri na sisiteme ya xibalo ku ya hi vutshamo, leswi vulaka leswaku vatshami va fanele hi minkankatso yo karhi, leyi hakerisiwaka xibalo eka malinghena ya misava, ku nga langutisiwi ndhawu leyi malinghena ya vona yi nga horiwa kona. Hi hambanyiso, lava nga riki vatshami va hakerisiwa xibalo eka malinghena ku suka eka xihlovo xa le Afrika-Dzonga. Tanihileswi tisisiteme ta xibalo ti hambanaka ku suka etikweni rin'wana ku ya eka rin'wana, ku na nkoteko wa leswaku ntsengo wo karhi wu nga hakerisiwa xibalo kambirhi. Nkoteko lowu wa mbhariso kambirhi wu, hambiswiritano, wu hungutiwa hi mbevukiso wa xibalo lowu nga kona eka Mitwanano ya Mbhariso Kambirhi yo hambanahambana (DTAs). TiDTA leti i mitwanano ya misava leyi ku tinghenisiweke eka yona exikarhi ka matiko ku tirha na timfanelo ta xibalo leti nga phikizanaka ehenhla ka malinghen ya muhakelaxibalo wo fana. Ehansi ka swipimelo swa DTA, muholo wa loyi a nga riki mutshami lowu horiweke eAfika-Dzonga a nga va a nga fanelangi ku hakela xibalo xa ntolovelo eAfrika-Dzonga laha swilaveko swo karhi swi nga ta fikeleriwa.

**I mali loyi a tekiwaka tanihi loyi a nga riki mutshami?**

A hi sunguleni hi hlamusela leswi hi swi vulaka hi "mutshami". Twisisa leswaku, u ta swi tiva loko u ringanela maendlelo kumbe e-e naswona loko ku ve u nga tekiwa tanihi mutshami kumbe loyi a nga riki mutshami. Ehansi ka nawu wa le Afrika-Dzonga ku na mixaka yo hambana ya vatshami, xikombiso mutshami u hlamuseriwa eka Nawu wa Xibalo xa Malinghena, 1962 hi ku ya hi leswi vuriwaka "xikambelo xa vukona hi nyama" naswona mutshami wa ntolovelo u hlamuseriwile hi ku ya hi nawu wa ntolovelo wa le Afrika-Dzonga. Munhu un'wana na un'wana loyi a nga mutshami wa ntolovelo (nongoti wa nawu wa ntolovelo) eAfrika-Dzonga enkarhini wa lembe ra nhlahluvo kumbe, ku tsandzeka ku fikelela swilaveko swinharhu hinkwaswo swa xikambelwana xa vukona hi nyama, u ta tekiwa tanihi mutshami hi swikongomelo swa xibalo. Munhu u ta tekiwa ku va a ri mutshami wa ntolovelo eAfrika-Dzonga, loko Afrika-Dzonga ku ri tiko leri munhu a nga ta vuya hi ntumbuluko naswona tanihi mhaka endzhaku ka ku pepetseka ka yena. Swi nga hlamuseriwa tanihi vutshamo bya munhu kumbe bya masungulo, kumbe kaya ra yena ra ntiyiso. Loko munhu a nga ri mutshami wa ntolovelo eAfrika-Dzonga, wa ha ta fanela ku fikelela swilaveko swa xikambelwana xa vukona hi nyama naswona u ta anakanyiwa ku va mutshami hi swikongomelo swa xibalo. Ku fikelela swilaveko swa xikambelo xa vukona hi nyama, xa leswaku munhu u fanele ku va kona hi nyama eAfrika-Dzonga eka nkarhi kumbe mikarhi leyi hundzaka -

* 91 wa masiku hi ntsengo enkarhini wa lembe ra nhlahluvo leri ku tirhaniwaka na rona;
* 91 wa masiku hi ntsengo enkarhini wa ntlhanu wa malembe ma nhlahluvo lama landzelaka lembe ra nhlahluvo leri ku tirhaniwaka na rona; na
* 915 wa masiku hi ntsengo enkarhini wa ntlhanu wa malembe ma nhlahluvo lama landzelaka.

Munhu loyi a tsandzekaka ku fikelela xin'we xa swilaveko swinharhu a nge enerisi xikambelwana xa vukona hi nyama. Ku engetelela, munhu wihi na wihi loyi a fikelelaka xikambelwana na vukona hi nyama, kambe a ri handle ka Afrika-Dzonga eka nkarhi lowu yaka emahlweni kwalomuya ka 330 wa masiku mo helela, a nge tekiwi tanihi mutshami ku sukela eka siku leri munhu yoloye a nga yima ku va kona. Loko munhu a nga ri mutshami wa ntolovelo, kumbe a nga fikeleli swilaveko swa xikambelwana xa vukona hi nyama, munhu yaloye u ta tekiwa tanihi loyi a nga riki mutshami hi swikongomelo swa xibalo. Leswi swi vula leswaku munhu u ta fanela ku hakela xibalo ntsena eka malinghena leyi nga na xihlovo xa yona eAfrika-Dzonga, xikombiso, ntswalo lowu horiweke ku sukela eBangi ya le Afrika-Dzonga; malinghena ya rhente leyi horiweke ku suka eka nhundzu eAfrika-Dzonga; na vukorhokeri lebyi nyikiweke eAfrika-Dzonga.

Munhu a nga tlhela a va loyi a nga riki mutshami hi ku yima ku va mutshami wa xibalo eAfrika-Dzonga. Mayelana na vuxokoxoko hi xitalo eka phurosese yo lulama yo yi landzela loko u yima ku va mutshami wa xibalo, langutisa eka webupheji ya Yima ku va Mutshami.

Mixaka ya malinghena

*Malinghena ya ntholo*

Malinghena ya muholo leyi horiweke eAfrika-Dzonga hi loyi a nga riki mutshami yi ta fanela ku hakela xibalo xa ntolovelo eAfrika-Dzonga, handlekaloko ku ngheniwile eka DTA exikarhi ka Afrika-Dzonga na tiko rimbe leri yena a tshamaka eka rona, yi vulaka swin'wana.  
  
Ndhawu yo sungula ya loyi a nga riki mutshami loyi a nyikaka vukorhokeri eAfrika-Dzonga hi leswaku malinghena ya ntholo yi fanele ku hakela xibalo xa ntolovelo eAfrika-Dzonga. Hambiswiritano loko DTA yi ri kona naswona swinharhu swa swilaveko hinkwaswo leswi landzelaka swi fikeleriwile malinghena yi nge faneli ku hakela xibalo xa ntolovelo eAfrika-Dzonga.

* Loko a ri kona eAfrika-Dzonga eka nkarhi kumbe mikarhi eka nhlayoxikarhi leyi nga hundziki 183 wa masiku eka nkarhi wihi na wihi wa 12 wa tin'hweti (ku nga ri ngopfu lembe ra nhlahluvo).
* Muholo wa yena wu hakeriwa hi, kumbe ematshan'wini ya muthori loyi a nga riki mutshami wa Afrika-Dzonga.
* Muhlolo wa yena a wu byarhiwangi hi "xitumbuluxiwa xa nkarhi hinkwawo" lexi muthori wa matiko mambe a nga na xona eAfrika-Dzonga. "Xitumbuluxiwa xa nkarhi hinkwawo" i nongoti wo nonoha, ngopfungopfu ku kumisisa xitumbuluxiwa xa un'we kambe hi xiyimo swi vula ndhawu ya bindzu leyi nga cinciki laha bindzu ra muthori ri endliwaka kona hi xiphemu kumbe hi ntalo.

***Phenxeni na tianyuwithi***

Ntsengo lowu amukeriweke hi loyi a nga riki mutshami lowu nga mali yo tala hi nkarhi wun'we, phenxeni kumbe anyuwithi ku suka eka nkwama wa phenxeni, nkwama wa vuhlayiselo bya mali kumbe nkwama wa nhlayiso wa vuhlayiselo bya mali na vukorhokeri mayelana na ntsengo lowu amukeriweke kumbe ku hlengeletiwa laha byi nyiketiweke eAfrika-Dzonga byi fanele ku hakela xibalo xa ntolovelo eAfrika-Dzonga. Loko ntsengo wu amukeriwile kumbe ku hlengeletiwa wu xakelana na vukorhokeri lebyi nyiketiweke endzeni na le handle ka Afrika-Dzonga, xiphemu ntsena xa ntsengo lexi xakelanaka na vukorhokeri lebyi nyikiweke eAfrika-Dzonga wu fanele ku hakela xibalo eAfrika-Dzonga.  
Anyuwithi yi amukeriwile ku suka eka nkwama wa rhithayamente anyuwithi laha a ku ngheniwe eka kondiraka eAfrika-Dzonga a yi ri na xihlovo xa yona eAfrika-Dzonga. Tianyuwithi teto ti fanele ku hakela xibalo xa ntolovelo eAfrika-Dzonga, hambiswiritano, swipimelo swa ntwanano wa mahakelelo ma xibalo hi kambirhi swi nga khumba vuswikoti byo hakela xibalo bya anyuwithi eAfrika-Dzonga.

***Ntswalo***Ntswalo lowu amukeriweke hi kumbe ku hlengeletiwa eka loyi a nga riki mutshami ku suka eka xihlovo xa le Afrika-Dzonga a wu khumbeki ku hakela xibalo xa ntolovelo eAfrika-Dzonga handlekaloko loyi a nga riki mutshami-

* a ri kona hi nyama eAfrika-Dzonga eka nkarhi lowu hundzaka 183 wa masiku hi nhlayoxikarhi enkarhini wa nkarhi wa 12 wa tin'hweti lowu landzelaka siku leri ntswalo wu nga amukeriwa kumbe ku hlengeletiwa eka munhu yoloye; kumbe
* xikweleti xo suka laha ntswalo wu sukaka kona xi hlangana hi ku hetiseka eka xitumbuluxiwa xa nkarhi wo leha xa munhu yoloye eAfrika-Dzonga.

Ntswalo lowu amukeriweke hi loyi a nga riki mutshami lowu nga hakerisiwiki xibalo xa ntolovelo hambiswiritano wu ta fanela ku khoma xibalo xa 15%, loko a nga ri mutshami -

* a ri kona hi nyama eAfrika-Dzonga eka nkarhi lowu hundzaka 183 wa masiku hi nhlayoxikarhi enkarhini wa nkarhi wa 12 wa tin'hweti lowu landzelaka siku leri ntswalo wu nga hakeriwa hi rona, kumbe
* xikweleti xo suka laha ntswalo wu sukaka kona xi hlangana hi ku hetiseka eka xitumbuluxiwa xa nkarhi wo leha xa munhu yoloye eAfrika-Dzonga naswona munhu u tsariseriwile tanihi muhakelaxibalo eAfrika-Dzonga.

Loko loyi a nga riki mutshami a ri kona eSA eka nkarhi lowu hundzaka 183 eka nhlayoxikarhi, ntswalo lowu amukeriweke kumbe wu hlengeletiwile hi yoloye a nga riki mutshami ku suka eka xihlovo xa le Afrika-Dzonga wu fanele ku hakela xibalo xa ntolovelo eAfrika-Dzonga. Eka xiyimo xo hetelela, nkakhumbeko wa kumeka:

* eka xiyimo xa munhu wa ntumbuluko wa malembe ma 65 hi vukhale, ntsengo wa R34 500; kumbe
* eka xiyimo xihi na xihi, ntsengo wa R23 800.

***Tidivhidende***Xibalo xa tidivhidende xi hakerisiwa eka mpimo wa 20% ku sukela hi ti 22 Nyenyankulu 2017 eka tidivhidende leti hakeriweke hi tikhamphani leti nga vatshami (ku nga ri hofisikulu ya tikhamphani). Tidivhidende ta xibalo xi tlhela xi hakeriwa eka divhidende ya matiko mambe eka xiyimo xa leswaku divhidende ya matiko mambe a yi hoxi xandla eka hangalaso wa nhundzu leyi tivisiwaka tanihi khexe naswona yi ta hakeriwa hi tikhamphani ta matiko mambe mayelana na mikavelo leyi longoloxiweke. Mpimo, hambiswiritano, wu fanele hunguto hi ku ya hi tiDTA to hambanahambana. Hambileswi xibalo xa tidivhidende xi nga xiphemu xa Nawu, i xibalo xa le tlhelo ku suka eka xibalo xa ntolovelo. Hi ku vulavula hi ku angarhela, divhidende yi ta fanela ku hakela xibalo xa tidivhidende kumbe xibalo xa ntolovelo, ku nga ri haswimbirhi. Tidivhidende ku suka eka xihlovo xa le Afrika-Dzonga leti kumiweke hi kumbe ku hlengeletiwa eka vakhomi va mikavelo a va khumbeki eka ku hakela xibalo xa ntolovelo; hambiswiritano, ku na minkankatso yin'wana eka nawu lowu. Divhidende a yi khumbeki eka xibalo xa tidivhidende loko ku ve n'wini loyi a vuyeriwaka i munhu loyi a nga riki mutshami naswona divhidende yi hakeriwa hi khamphani ya matikomambe mayelana na nkavelo lowu longoloxiweke. N'wini wa nhundzu loyi a vuyeriwaka loyi a nga riki mutshami u fanele a rhumela tifomo ta ntiviso leti faneleke leti kumekaka eka webusayiti ya SARS eka khamphani kumbe mulamuri loyi a lawulaka wa xibalo xa tidivhidende leswaku xi nga khomiwi ku suka eka divhidende. Mayelana na vuxokoxoko hi xitalo eka xibalo xa tidivhidende, langutisa Xiletelo lexi Koxometiweke xa Xibalo xa Tidivhidende.

***Tirhoyalithi***Eka xiyimo xa loyi a nga riki mutshami, tihakelo ta "tiva njhani" leti amukeriwele hi kumbe ku hlengeletiwa eka munhu yoloye leswaku ti tirhisiwa, kumbe mfanelo yo tirhisa nhundzu ya vutumbuluxi kumbe ku nyika mpfumelelo wo tirhisa nhundzu yaleyo eAfrika-Dzonga, swi fanele ku hakela xibalo lexi khomiweke xa 15% (kumbe mpimo lowu kumisisiweke eka DTA leyi faneleke eka mpapalato wa xibalo). Loyi a nga riki mutshami a nge khumbeki eka ku khomiwa ka xibalo eka tirhoyalithi loko:

* munhu yaloye a ri kona hi nyama eAfrika-Dzonga eka nkarhi lowu hundzaka 183 wa masiku hi nhlayoxikarhi enkarhini wa nkarhi wa 12 wa tin'hweti lowu landzelaka siku leri rhoyalithi yi nga hakeriwa hi rona.
* nhundzu mayelana na rhoyalithi leyi nga hakeriwa eka yona yi hlanganisiwile hi ku hetiseka eka xitumbuluxiwa eAfrika-Dzonga,
* rhoyalithi leyi hakeriweke hi hofisikulu ya khamphani mayelana no nyika ntirhiso kumbe mfanelo yo tirhisa kumbe mpfumelelo wo tirhisa nhundzu ya vutumbuluxi tanihileswi swi hlamuseriweke no fanela minkankatso yin'wan.

Eka xiyimo lexi tirhoyalithi ti amukeriweke hi loyi a nga riki mutshami a ti khumbeki eka ku khomiwa ka xibalo, naswona ti ta hakela xibalo xa ntolovelo eAfrika-Dzonga.

***Malinghena ya rhente***

Xihlovo xa malinghena ya rhente xi tekiwa hi ntolovelo ku va laha nhundzu yi tirhisiwaka kona siku na siku. Malinghena ya rhente leyi tumbulukaka eAfrika-Dzonga, leyi amukeriweke kumbe ku hlengeletiwa hi loyi a nga riki mutshami yi ta fanela ku hakela xibalo xa ntolovelo eAfrika-Dzonga. Tihakelo to fana na mindzuvo na swibalo, ntswalo wa bondo, ndzindzakhombo, malunghiselelo swi nga koxiwa tanihi misusi ehenhla ka malinghena ya rhente, hi ku ya hi swiyimo swin'wana.

***Xibalo eka vanyanyuri na van'wamitlangu va matikomambe***

Mutshami wihi na wihi loyi a nga na vutihlamuleri byo hakela ntsengo wihi na wihi eka munyanyuri kumbe n'wamitlangu wa matiko mambe eka tirhelo ra yena eAfrika-Dzonga, u fanele a susa kumbe ku khoma ku suka eka hakelo yaleyo ntsengo wa xibalo, lowu tivekaka tanihi "xibalo eka vanyanyuri na van'wamitlangu", eka mpimo wa 15% eka tihakelo hinkwato leti endliweke eka munyanyuri kumbe n'wamitlangu yoloye wa matiko mambe. Mutshami loyi a suseke kumbe a khomeke xibalo u fanele a xi hakela eka SARS ematshan'wini ya munyanyuri kumbe n'wamitlangu wa matiko mambe ku nga si hela n'hweti ku landzela n'hweti leyi xibalo xi nga susiwa kumbe ku khomiwa hi yona. Ntsandzeko wo susa kumbe ku khoma xibalo no xi hakela eka SARS swi ta endla leswaku mutshami a va na vutihlamuleri yena n'wini eka xibalo.

Eka xiyimo lexi swi nga kotekeki ku tihlamuela eka ku khomiwa ka xibalo (xikombiso, munhu loyi a nga na vutihlamuleri bya hakelo eka munyanyuri kumbe n'wamitlangu wa matiko mambe a hi mutshami), munyanyuri kumbe n'wamitlangu wa matiko mambe u ta byarhisiwa vutihlamuleri yena n'wini bya 15% ya xibalo leyi faneleke ku hakeriwa eka SARS eka 30 wa masiku endzhakukaloko ntsengo wu amukeriwile hi kumbe wu hlengeletiwa eka munyanyuri kumbe n'wamitlangu wa matiko mambe.

15% yo khomiwa ka xibalo eka vanyanyuri kumbe van'wamitlangu va matiko mambe i xibalo xo hetelela eka tihakelo teto leti amukeriweke hi kumbe ku hlengeletiwa eka munyanyuri kumbe n'wamitlangu wa matiko mambe. Kwalaho ku landzela leswaku loko malinghena yihi na yihi leyi amukeriweke hi kumbe ku hlengeletiwa eka munyanyuri kumbe n'wamitlangu wa matiko mambe ku suka eka xihlovo lexi nga eAfrika-Dzonga, malinghena yaleyo ntsena yi fanele ku hakela xibalo xa ntolovelo eAfrika-Dzonga. Mitsengo leyi amukeriweke hi kumbe ku hlengetiwa eka vanyanyuri kumbe van'wamitlangu va matiko mambe, leyi faneleke ku hakela 15% ya xibalo lexi khomiweke a yi fanelangi ku katsiwa eka hlayeleni la xikweleti xa xibalo.

Munhu wihi na wihi loyi a nga na vutihlamuleri bya masungulo byo sungula, byo lulamisa kumbe ku fambisa nghingiriko wo karhi eAfrika-Dzonga naswona loyi a nga vuyeriwa hi ku kongoma kumbe ku nga ri hi ku kongoma eka ntirho wolowo wo sungula, ku lulamisa kumbe ku fambisa, u fanele a tivisa SARS mayelana na tirhelo eka 14 wa masiku mo hetisisa ntwanano no nyika SARS vuxokoxoko lebyi xakelanaka na matirhelo tanihileswi swi lavisiwaka xiswona hi SARS.

15% ya xibalo lexi khomiweke eka munyanyuri kumbe n'wamitlangu wa matiko mambe a yi tirhi eka munyanyuri kumbe n'wamitlangu wa matiko mambe loyi a thoriweke hi muthori wa le Afrika-Dzonga, naswona loyi a nga kona hi nyama eAfrika-Dzonga ku tlula 183 wa masiku hi nhlayoxokarhi eka nkarhi wa 12 wa tin'hweti lowu sungulaka kumbe ku hela hi lembe ra nhlahluvo leri nghingiriko wo karhi wu nga endliwa hi rona. Eka swiyimo leswi, munyanyuri kumbe n'wamitlangu wa matiko mambe u fanele a hakela xibalo xa malinghena eka tshaku ro fana tanihi mutshami, leswi ku nga, eka mpimo lowu vekiweke wa xibalo xa malinghena, lexi nga lavaka rhumelo wa ntlheriso wa xibalo xa malinghena. Eka swiyimo leswi ku hava xibalo lexi khomiwaka lexi faneleke ku susiwa. Tihakelo teto, leti endliweke hi muthori wa le Afrika-Dzonga eka munyanyuri kumbe n'wamitlangu wa matiko mambe (mutirhi) ti tekiwa tanihi muholo, lowu faneleke ku hakela xibalo xa malinghena eAfrika-Dzonga hi ndlela ya xibalo xa vatirhi lexi susiweke hi muthori wa le Afrika-Dzonga.

***Xibalo wa Mimbuyelo ya Xuma (CGT)***

Lava nga riki vatshami va fanele ku hakela CGT eka mikhetekanyo ya tinhundzu leti landzelaka:

* Nhundzunkamfambiso kumbe ntswalo wihi na wihi kumbe mfanelo ya ntumbuluko wo karhi wa munhu loyi a nga riki mutshami eka kumbe nhundzunkamfambiso leyi kumekaka eAfrika-Dzonga. Swikombiso swi katsa fulete, yindlu, purasi, kumbe misava leyi nga riki na nchumu.
* Mikavelondzinganano eka khamphani loko 80% kumbe ku tlula nkoka wa le makete wa mikavelondzinganano yaleyo, yi averiwa hi ku kongoma kumbe ku nga ri hi ku kongoma eka nhundzunkamfambiso eAfrika-Dzonga.
* Ntswalo lowu vekiweke eka thirhasiti loko 80% kumbe ku tlula nkoka wa le makete wa ntswalo wolowo lowu vekiweke, wu averiwa hi ku kongoma kumbe ku nga ri hi ku kongoma eka nhundzunkamfambiso eAfrika-Dzonga.
* Tinhundzu ta xitumbuluxiwa xihi na xihi xa nkarhi hinkwawo xa loyi a nga riki mutshami eAfrika-Dzonga.

***Xibalo xa Rifa***Muxakaxibalo wa rifa wu hakerisiwa ehenhla ka ntsengo lowu hakerisiwaka wa rifa ra misava ra munhu wihi na wihi loyi a lovaka endzhaku ka ti1 Dzivamisoko 1955. Rifa hambiswiritano ri pimiwile eka xiyimo xa loyi a nga riki mutshami (munhu wa ntumbuluko ku nga ri mutshami wa ntolovelo eAfrika-Dzonga) hi nkankatso wa tinhundzu ta vanhu ku nga ri mutshami wa ntolovelo eAfrika-Dzonga. Xiyimo xa vutshamo xa rifa ra mufi xi landzela xiyimo xa vutshamo xa mufi enkarhini wa rifu ra yena. Nhundzu leyi nga katsiwangiki ku suka eka rifa ra mufi loyi a nga ri mutshami wa ntolovelo Afrika-Dzonga eka siku ra rifu ra yena hi leyi landzelaka-

* Mfanelo yihi na yihi eka nhundzunkamfambiso leyi nga ehandle ka Afrika-Dzonga;
* Mfanelo yihi na yihi ya nhundzu leyi fambisekaka leyi nga kona hi nyama ehandle ka Afrika-Dzonga.
* Xikweleti xihi na xihi lexi nga vuyerisekiki kumbe mfanelo ya xiendlo leyi nga sindzisekiki eKhoto ya le Afrika-Dzonga;
* Vunene, layisense, phatente, vutumbuluxi, mfungho, mpfumelelo wa ntsariso kumbe mfanelo yihi na yihi yo yelana kumbe leyi sindzisekaka eAfrika-Dzonga kumbe leyi khomanisiweke eka vuxavisi byihi na byihi, bindzu kumbe phurofexini eAfrika-Dzonga.
* Switoko kumbe mikavelo yihi na yihi leyi khomiweke eka nhlangano wa khoporeti leyi nga riki khamphani;
* Switoko kumbe mikavelo yihi na yihi leswi khomiweke hi mufi eka khamphani, loko ku ve na hundziso wihi na wihi laha cinco wihi na wihi wa vun'wini eka switoko sweswo kumbe mikavelo swi tsarisiwile naswona a swi laveki ku va swi tsarisiwa eAfrika-Dzonga.
* Timfanelo tihi na tihi eka malinghena leyi humesiweke hi kumbe mivuyelo yi suka eka nhundzu yihi na yihi leyi vuriweke eka tibulete ta mune to hetelela laha henhla.

Mayelana na vuxokoxoko hi xitalo eka makhomelo ma xibalo eka lava nga riki vatshami eAfrika-Dzonga, languta swiletelo leswi longoloxiweke laha hansi.